Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 367/13/6611	Zvolen, 14.6.2013
EEČ : 2-51-90-2013

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin ohrozenia pod vplyvom návykovej látky podľa § 289 ods. 1 Tr. zákona, ktorého sa dopustil na tom skutkovom základe, že dňa 03. 06. 2013 v čase o 17. 30 h viedol ako vodič osobné motorové vozidlo tov. zn. Ford Fiesta, ev. č. XXXXX 225 CA vo XXXXX, časť Záhonok, okres XXXXX, od ul. Okružná, kde bol na ul. Záhonok pred vchodom do bytového domu č. 6 zastavený a kontrolovaný hliadkou OO PZ XXXXX, pričom pri dychovej skúške v čase o 17.32 h elektronickým meračom Alcotest Drager, mu bolo namerané 0,51 mg/l alkoholu v dychu, a v čase o 17.52 h mu bolo namerané 0,53 mg/l alkoholu v dychu,

lebo je trestné stíhanie neprípustné podľa § 9 odsek 1 písmeno d Tr. poriadku proti tomu, kto zomrel.

Odôvodnenie:
Dňa 03.06.2013 poverený príslušník OR PZ ODI PZ pod spisovou značkou ČVS: ORP-99/DI-ZV-2013 uznesením podľa § 199 ods. 1/ Trestného poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre ohrozenia pod vplyvom návykovej látky podľa § 289 ods. 1  Tr. zákona, na tom skutkovom základe, že dňa 03. 06. 2013 v čase o 17. 30 h viedol ako vodič osobné motorové vozidlo tov. zn. Ford Fiesta, ev. č. ZV 225 CA po ulici Záhonok, okres XXXXX, od ul. Okružná , kde bol na ul. Záhonok pred vchodom do bytového domu č. 6 zastavený a kontrolovaný hliadkou OO PZ XXXXX, pričom pri dychovej skúške v čase o 17.32 h elektronickým meračom Alcotest Drager, mu bolo namerané 0,51 mg/l alkoholu v dychu, a v čase o 17.52 h mu bolo namerané 0,53 mg/l alkoholu v dychu,
 
	V priebehu vyšetrovania bol do spisového materiálu zabezpečený výsluch obvineného XXXXX, ktorý sa ku skutku v plnej miere priznal a svoje konanie oľutoval. Konanie obvineného je ďalej  preukázané aj svedeckou výpoveďou XXXXX, ktorá potvrdila skutočnosti popísané v skutkovej vete uznesenia o vznesení obvinenia, listinnými dôkazmi a to, správou o výsledku objasňovania priestupku na úseku cestnej dopravy, zápismi o dychových skúškach, z ktorých dôkazov je zrejmé, že skutok sa stal, spáchal ho obvinený XXXXX a tento skutok je trestným činom.  

Do spisového materiálu bol zároveň zadovážený úmrtný list, Matričného úradu mesta XXXXX č. 633/2013 zo dňa 13. 06. 2013, kde v knihe úmrtí tohto matričného úradu vo zväzku 49, ročník 2013, str. 158, por. č. 303 je uvedené, že obvinený XXXXX dňa  09. 06. 2013 zomrel.

Podľa § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku je trestné stíhanie neprípustné a v trestnom stíhaní nie je možné pokračovať a trestné stíhanie musí byť zastavené proti tomu kto zomrel. Nakoľko v priebehu vyšetrovania vyšlo najavo, že obvinený XXXXX zomrel, rozhodol som tak, ako je uvedené vo výrokovej časti tohto uznesenia a v zmysle § 215 ods. 1 písm. d/ Trestného poriadku s poukazom na § 9 ods. 1 písm. d/ Tr. poriadku som trestné stíhanie obv. XXXXX zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor